**RAPORT**

**PRIVIND ACTIVITATEA**

**AGENŢIEI PENTRU PROTECŢIA MEDIULUI VÂLCEA**

**DIN ANUL 2013**

**CAPITOLUL I - OBIECTIVE GENERALE**

* 1. **Realizarea managementului corespunzător al Agenţiei**

Agenţia pentru Protecţia Mediului VÂLCEA funcţioneaza în conformitate cu prevederile HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia cu modificările ulterioare şi ale Legii nr. 265/2006 pentru aprobarea O.U.G. nr. 195/2005 privind protecţia mediului, cu modificările ulterioare.

Managementul APM VÂLCEA a fost realizat prin îndeplinirea în totalitate a atribuţiilor Directorului Executiv cuprinse în Regulamentul de Organizare şi Funcţionare al instituţiei regăsite în fişa postului şi detaliate prin obiectivele generale şi specifice.

Obiectivele generale şi specifice privind realizarea unui management eficient al activităţii instituţiei, corespunzator obligaţiilor din actele normative în vigoare şi corelate cu Programul de Guvernare 2013-2016 şi a programului propriu de activitate al agenţiei, au fost îndeplinite atât calitativ cât şi cantitativ după cum urmează:

- organizarea, îndrumarea, controlul şi coordonarea întregii activităţi a A.P.M Vâlcea;

- reprezentarea agenţiei în relaţiile cu autorităţile centrale pentru protecţia mediului, cu celelalte instituţii publice centrale şi locale, cu persoane fizice şi juridice;

- coordonarea implementării eficiente a legislaţiei privind protecţia mediului la nivelul judeţului Vâlcea;

- monitorizarea implementării politicilor de mediu la nivel local şi a stadiului realizării măsurilor din planul de implementare şi din documentele de aderare ale României la U.E. la nivel local;

- coordonarea activităţii pentru fundamentarea strategiilor şi politicilor sectoriale de mediu armonizate cu directivele europene şi bazate pe conceptul de utilizare durabilă;

- coordonarea activităţilor legate de programe şi proiecte internaţionale şi de parteneriat în proiecte de interes public;

- asigurarea facilităţilor la informaţia tehnică de mediu ;

- asigurarea pregătirii de specialitate a personalului din subordine;

- furnizarea la cerere a informaţiilor sau datelor de mediu în conformitate cu prevederile legale;

- coordonarea colaborarii cu Garda Naţionala de Mediu – Comisariatul Judeţean Vâlcea , pentru emiterea actelor de reglementare, în realizarea controlului conformării agenţilor economici

Acest lucru a fost posibil prin profesionalismul celor care îşi desfăşoară activitatea în cadrul APM Vâlcea, dar şi prin ***contribuţia directă a directorului executiv,*** concretizată astfel :

* implicare directă
* coordonare profesională
* supervizare
* activitate decizională în aplicarea legislaţiei de mediu.

**Probleme întâmpinate*:***

* Lipsa resurselor financiare pentru achiziţionarea materialelor necesare bunei desfăşurări a avtivităţilor de monitorizare, echipamente de laborator, plata furnizorilor de servicii, participarea la instruiri profesionale
* Cota de carburanţi insuficientă pentru a putea realiza verificările în teren, în vederea emiterii actelor de reglementare, alte verificări;
* Lipsa autoturism adecvat terenurilor accidentate.
* Calculatoarele nu sunt performante.

**Propuneri pentru perioada următoare*:***

* + alocarea fondurilor pentru pregătirea continuă a personalului;
  + alocarea resurselor financiare pentru plata facturilor restante;
* angajarea de personal de specialitate în compartimentele deficitare pentru a putea soluţiona la termen problemele care apar
* suplimentarea cotei de combustibil pe autoturism pentru realizarea la termen a verificărilor în teren.
* organizarea unor întâlniri cu reprezentanţii Agenţiei Naţionale pentru Protecţia Mediului şi agenţiilor teritoriale, în vederea tratării în mod unitar a problemelor întâmpinate la emiterea actelor de reglementare;
* achiziţionarea unor calculatoare mai performante.

**1.2. Îndeplinirea măsurilor din Planul de măsuri prioritare pe anul 2013 Capitolul 22 - Mediu şi a Planului de implementare şi consolidare instituţională**

**În domeniul Controlului poluării industriale:**

**1.2.1.**Continuarea implementării prevederilor Directivei 2008/1/CE privind prevenirea şi controlul integrat al poluării (IPPC

**Masura:** Urmărirea conformării instalatiilor IPPC

Reglementarea activităţilor pe linie de protecţia mediului şi care intră sub incidenţa Directivei 2008/1/CE privind prevenirea si controlul integrat al poluării, Directiva 2010/75/UE a Parlamentului European şi a Consiliului privind emisiile industriale, transpuse în legislaţia naţională prin Legea nr.278/2013 privind emisiile industriale, OM 818/2003 pentru aprobarea Procedurii de emitere a autorizaţiei integrate de mediu .

În anul 2013, la nivelul judeţului Vâlcea, s-au **emis 5 autorizaţii integrate de mediu**, după cum urmează :

* Autorizaţia integrată de mediu nr.1/07.02.2013 emisă pentru SC AVICARVIL SRL - Ferma 2 Frânceşti
* Autorizaţia integrată de mediu nr.23/16.10.2006 revizuită în data de 10.12.2013 emisă pentru SC AVICARVIL SRL - Ferma 1 Frânceşti
* Autorizaţia integrată de mediu nr.22/16.10.2006 revizuită în data de 31.12.2013 emisă pentru SC AVICARVIL SRL – Ferma 3 Mihaeşti
* Autorizaţia integrată de mediu nr.24/16.10.2006 revizuită în data de 01.03.2013 emisă pentru SC PORCELLINO GRASSO SRL

-Autorizaţia integrată de mediu nr.68/12.09.2012 revizuită în data de 09.12.2013 emisă pentru UZINELE SODICE GOVORA – CIECH CHEMICAL GROUP S.A.

**1.2.2.** Continuarea implementării Regulamentului nr. 166/2006 privind înfiinţarea Registrului European al Poluanţilor Emişi şi Transferaţi şi modificarea Directivelor Consiliului 91/689/CEE şi 96/61/CE

**Măsura:** Colectarea datelor privind Registrul Naţional al Poluanţilor Emişi şi Transferaţi (E-PRTR) pentru anul 2013 în vederea pregătirii raportării către CE în anul 2014.

S-au primit formularele de la agenţii economici, s-au încărcat datele în baza de date on-line de către operatori, s-a realizat validarea rapoartelor de către APM Vâlcea, au fost transmise la Agenţia Naţională pentru Protecţia Mediului.

A fost realizată actualizarea baze de date prin Registrului E-PRTR, de către Serviciul Autorizări şi Reglementări în colaborare cu serviciul Monitorizare şi Laboratoare la următorii agenţi economici:

* S.C. AVICARVIL S.R.L. – Frânceşti, Mihăeşti, Budeşti;
* S.C. Avicola Impex S.R.L. Mihăesti;
* S.C.OLTCHIM. S.A.;
* S.C. U.S.G. Ciech Chemical Group S.A.;
* S.C.CET. S.A.

**1.2.3.Continuarea implementării prevederilor Directivei 2001/80/CE privind limitarea emisiilor anumitor poluanţi în aer proveniţi din instalaţii mari de ardere (LCP)**

**Măsura:** Urmărirea conformării instalaţiilor LCP, în special a celor care trebuie să se conformeze până la sfârşitul anului 2013

În judeţul Vâlcea această măsura a fost derulată în anul 2013 conform Planului de acţiuni propriu al S.C. C.E.T. GOVORA S.A după urmează:

1. **Desulfurarea gazelor de ardere:**

Reducerea concentraţiei de dioxid de sulf în gazele de ardere, pentru asigurarea respectării valorii limită de emisie, prin modernizarea instalaţiilor de desulfurare gaze arse la:

**C.E.T. GOVORA - IMA2 la cazanele 5 si 6:**

-s-a realizat studiul de fezabilitate de reducere emisii de SO2 si NOx şi pulberi de la IMA 2, nr. 592/sept.2010 realizat de REMAT Vâlcea.

-Investiţiile pentru modernizare electrofiltru au fost susţinute din surse proprii.

-S-a depus documentaţia pentru obţinerea actului de reglementare deoarece a expirat.

**C.E.T. GOVORA - IMA la cazanul 7:**

-Prin proiectul "Reabilitarea sistemului de termoficare urbană la nivelul municipiului Râmnicu Vâlcea pentru perioada 2009-2028", s-a obţinut Acordul de mediu nr. 5/26.08.2010.

Comisia Europeană a aprobat,prin Decizia nr.4276/23.06.2011, finanţarea acestui proiect din POS Mediu, Axa Prioritară 3, iar în data de 17.08.2011, MMP a semnat contractul de finantare,nr.1879/12.07.2011, în valoare de 73.481.700 euro.

**Prin Ordinul ministrului mediului şi pădurilor nr. 983/08.03.2012, s-a stabilit că durata de implementare a proiectului de reducere a emisiilor de SO2 la IMA3 este 2011-2015,** inclusiv perioada de notificare a defectelor. Precizăm că această instalaţie are o instalaţie de monitorizare continuă a emisiilor, in funcţiune.

- a fost încheiat contractul cu nr.5235/25.04.2013 cu firma câştigătoare –SC BABCOK SA pentru execuţia acestui proiect de modernizare, care prevede inclusiv montarea unei instalaţii de desulfurare la IMA3, (cazan 7).

- În data de 21.05.2013 a fost emis Ordinul de începere a lucrărilor.

Până în prezent s-a reuşit şi atribuirea contractului CS2- servicii de supervizare a lucrărilor , firmei de supervizare proiect prin semnarea contract cu Trans Global Engineers, în data de 26.08.2013, asigurandu-se astfel respectarea condiţiilor prevazute în legislaţia de specialitate privitor la urmărirea contractelor de lucrări.

- în prezent se află în faza de desfăşurare proiect conform graficului de execuţie-etapa de proiectare

-S-a depus documentaţia pentru obţinerea actului de reglementare deoarece a expirat.

1. **Reducerea emisiilor de NOx prin modernizarea instalaţiilor de ardere:**

Astfel în vederea conformării instalaţiei, privind reducerea concentraţiei de oxizi de azot, în gazele de ardere pentru asigurarea respectării valorii limită de emisie, prin modernizarea instalaţiilor de ardere la:

**C.E.T. GOVORA - IMA2 la cazanele 5 si 6:**

-A realizat studiu de fezabilitate de reducere emisii de SO2 si NOx şi pulberi de la IMA 2, nr. 592/sept.2010 realizat de REMAT Valcea.

-Investiţiile pentru modernizare electrofiltru au fost susţinute din surse proprii.

-S-a depus documentaţia pentru obţinerea actului de reglementare deoarece a expirat .

**C.E.T. GOVORA - IMA la cazanul 7:**

Prin proiectul "Reabilitarea sistemului de termoficare urbană la nivelul municipiului Râmnicu Vâlcea pentru perioada 2009-2028", s-a obţinut Acordul de mediu nr. 5/26.08.2010.

Comisia Europeană a aprobat,prin Decizia nr.4276/23.06.2011, finanţarea acestui proiect din POS Mediu, Axa Prioritară 3, iar în data de 17.08.2011, MMP a semnat contractul de finanţare,nr.1879/12.07.2011, în valoare de 73.481.700 euro.

Precizăm că această instalaţie are o instalaţie de monitorizare continuă a emisiilor, in funcţiune.

Până în prezent s-a reuşit şi atribuirea contractului CS2- servicii de supervizare a lucrărilor , firmei de supervizare proiect prin semnarea contract cu Trans Global Engineers, în data de 26.08.2013, asigurându-se astfel respectarea condiţiilor prevăzute în legislaţia de specialitate privitor la urmărirea contractelor de lucrări.

- în prezent se află în faza de desfăşurare proiect conform graficului de execuţie-etapa de proiectare

-S-a depus documentaţia pentru obţinerea actului de reglementare deoarece a expirat.

**c. Reducerea emisiilor de pulberi**

Conformarea pentru emisiile de pulberi se va realiza prin modernizarea electrofiltrelor aferente cazanelor nr. 5si 6.

**C.E.T. GOVORA - IMA2 la cazanele 5 si 6:**

-Ca urmare a lipsei de finanţări din surse atrase, lucrările începute în luna septembrie 2012 la toate cele patru electrofiltre s-au concentrat doar pe realizarea modernizării ELFI 1- electrofiltru de la cazanul 6, din sursele proprii ale CET Govora

-Tot din surse proprii au fost achiziţionate echipamentele necesare modernizării unui electrofiltru de la cazanul 5 şi din luna noiembrie 2013 s-au început lucrările de montare.

-S-a depus documentaţia pentru obţinerea actului de reglementare ,deoarece a expirat.

**În domeniul Gestiunii Deşeurilor**

**1.2.4. Continuarea implementării prevederilor Directivei 99/31/CE privind depozitarea deşeurilor**

*Măsura:* Monitorizarea măsurilor aplicate în vederea reducerii cantităţii de deşeuri depozitate în cele 101 depozite neconforme din tara, cu respectarea cantităţii maxime de 2.460.000 tone în anul 2013.

In depozitul Horezu al SC SACOMET SA din judeţ a fost depozitată, în anul 2013, cantitatea de 3671,9 to deşeuri menajare .

**1.2.5. Urmărirea sistării activităţii de depozitare a deşeurilor lichide (corozive şi oxidante) în depozite care trebuiau să sisteze depozitarea până la sfârşitul anului 2013**

Restanţe coformare Directiva 1999/31/EC privind depozitarea deşeurilor:

1. **Uzinele Sodice Govora-Ciech Chemical Group jud. Vâlcea -depozitare deşeuri lichide**

**Măsuri realizate :**

- la data de 08.11.2012 sub nr. 10427 a depus Notificarea către APM Vâlcea, întocmită în conformitate cu Ordinul 135/10.02.2010 privind intenţia de realizare a proiectului de închidere a Batalurilor de Slam, proiect realizat de IPROMIN Bucureşti.

- a obţinut avizul şi acordul Comisiei Naţionale pentru Siguranţa Barajelor din cadrul Ministerului Mediului şi Schimbărilor Climatice (CONSIB) nr.75/28.11.2012 pentru proiectul întocmit privind „Închiderea Batalurilor de slam şi monitorizarea postinchidere”.

- a obţinut avizul Administraţiei Bazinale de Apă Olt - prin documentaţia depusă sub nr.1127/18.01.2013

- prin Decizia etapei de evaluare iniţială nr.806/16.11.2012 emisă de APM Vâlcea s-a decis declanşarea procedurii de evaluare a impactului asupra mediului pentru acest proiect, în vederea obţinerii acordului de mediu. În paralel s-a declanşat procedura de stabilire a obligaţiilor de mediu pentru proiectul de închidere.

-în data de 18.07.2013 s-a transmis adresa către APM Vâlcea referitor la revizuirea Autorizaţiei Integrate de Mediu , nr. 68/12.09.2012 pentru schimbarea încadrarii batalurilor de slam din „ depozite de deşeuri lichide” în „ iazuri de decantare” şi renunţarea la procedura de stabilire a obligaţiilor de mediu pentru proiectul închidere.

-începând cu 01.01.2013 nu a mai primit în batalurile de slam nămol biologic, deci nu se mai face depozitare de deşeuri, ci o separare a suspensiilor din apele mineralizate, rezultate din procesul de fabricare al sodei calcinate.

- batalurile de slam se constituie ca iazuri de decantare, care reprezintă o o tehnică de gestionare BAT pentru industria cloralcalilor.

A fost revizuită în 09.12.2013 autorizaţia integrată de mediu nr. 68/12.09.2012

**b. C.E.T. Govora S.A.- Depozitul de zgură şi cenuşă**

**Măsuri realizate :**

În vederea conformării cu prevederile planului de implementare a Directivei 1999/31/EC privind depozitarea deşeurilor, începând cu data de 31.12.2012 CET Govora trebuia să sisteze depunerea în formă lichidă a cenuşii.

Prin urmare C.E.T. Govora S.A a depus la Ministerul Mediului şi Schimbărilor Climatice, la Comisia Naţională de Siguranţă a Barajelor, prin adresa nr. 46247/AA din 11.12.2013 documentaţia în vederea avizării şi emiterii „Acordului de funcţionare în siguranţa” pentru realizarea stratului suport în vederea inchiderii depozitului de zgură şi cenusă; de asemenea a fost depus şi studiul de evaluare a stării de siguranţă a depozitului de zgură şi cenuşă prin noua formă de depunere a cenuşii şi anume prin alte tehnologii decât cea de hidrotransport, întocmit de ISPE Bucureşti .

-În baza Acordului de Mediu nr. 4/2008 pentru continuarea măririi capacităţii de depozitare a depozitului cât şi pentru mărirea stabilităţii acestuia, a fost prevăzută o primă etapă de consolidare între cotele +207,00 şi 219,50 mdMN prin prelevarea cenuşii uscate din depozit şi depunerea pe un material geosintetic de armare pe taluzurile exterioare depozitului.( cu respectarea metodei BAT de depozitare a cenuşii

-În prezent este în curs de proiectare etapa II a consolidării depozitului între cotele +219,50 mdMN şi +226,50 mdMN prin depunere mecanizată a zgurii şi cenuşii creându-se un volum de depozitare de circa 0,7 mil. mc., iar prin realizarea stratului suport în cele două compartimente I şi II la cota +251,50 mdMN se crează un volum de depozitare de circa 0,4 mil. mc.

În continuare, societatea, în vederea conformării, continuă următoarele etape:

* închiderea treptată a vechiului depozit, până în 2014
* consolidarea taluzurilor depozitului la cota +226,5md MN pentru creşterea stabilităţii depozitului ( cu respectarea metodei BAT de depozitare a cenuşii)
* realizarea unui nou depozit suprapus vechiului depozit)

**1.3. Execuţia bugetară la nivelul fiecarui trimestru şi încadrarea în prevederile bugetare**

CHELTUIELI DE PERSONAL CHELTUIELI DE PERSONAL

BUGET ANUAL = 1249720 LEI DIN CARE : PLATI AN 2013 = 1247609 LEI DIN CARE:

* TRIM I = 336690 314136
* TRIM.II = 330050 312288
* TRIM.III = 299480 308758
* TRIM. IV = 283500 312427

CHELTUIELI MATERIALE CHELTUIELI MATERIALE

BUGET ANUAL = 274910 LEI DIN CARE : PLĂŢI AN 2013 = 273536,75 LEI DIN CARE:

* TRIM I = 112680 102381
* TRIM.II = 33730 35070
* TRIM.III = 17450 27246
* TRIM. IV = 111050 108840

CHELTUIELI DE CAPITAL CHELTUIELI DE CAPITAL

BUGET ANUAL = 201000 LEI DIN CARE : PLĂŢI CHELTUIELI DE CAPITAL = 187730,24 LEI DIN CARE:

* TRIM I = 30000 0
* TRIM.II = 65000 0
* TRIM.III = 106000 0
* TRIM. IV = 0 187730,24

**1.4. Instruirea profesională a personalului din subordine**

În prezent, APM Vâlcea funcţionează conform Structurii Organizatorice aprobată prin Decizia Preşedintelui A.N.P.M., cu un număr de 35 de posturi din care:

- 33 posturi pentru funcţionari publici şi

- 1 post pentru personal contractual.

Instituţia dispune de un număr de 1 post vacant funcţionar public –şef serviciu.

În anul 2013, personalul din APM VÂLCEA nu a participat la cursuri de instruire datorită lipsei fondurilor bugetare.

S-au derulat instruri pe profil de activitate on-line derulate prin ANPM şi alte organizaţii şi anume:

* + instruire online pe aplicaţia „Laborator aer” – A.N.P.M. - 31 ian. – 01 feb. 2013
  + sedinţa comună cu validatorii aplicaţiei F2 aferentă inventarelor locale - A.N.P.M. – 13 feb. 2013;
  + videoconferinţa cu aplicaţia privind finalizarea inventarelor de emisii la nivel local – A.N.P.M. - 09 – 10 mai 2013;
  + sesiune de instruire pe aplicaţia F2, referitoare la emisiile la nivel judeţean (videoconferinţa) – A.N.P.M. - 21 mai 2013;
  + „Revizuirea planului de management al P.N. Buila-Vanturariţa” – Direcţia Silvică Vâlcea - 25 feb. 2013;
  + sesiune de instruire cu tema: Punerea în producţie a aplicaţiei din cadrul SIM “Raportarea hârtilor strategice de zgomot” - 12 iun.2013;
  + sesiune de instruire pentru aplicaţia F1 - Planuri de gestionare a calităţii aerului – A.N.P.M. - 22 iul.2013;
  + Conferinţa Naţională „Protocoale standard de monitorizare a speciilor de păsări de interes comunitar din Romania” - Sibiu - 02 – 04 sept. 2013;
  + participare la workshop - ul LIFE 10ENV/RO/729 ECOWASTES – A.P.M. Gorj – 08 nov. 2013;
  + seminar cu tema “Implementarea legislației în domeniul chimicalelor în județul Vâlcea” – 27 nov. 2013 – M.M.S.C. - A.P.M. Valcea.

Principale domenii la care s-a participat au fost: schimbări climatice, GES, gestiunea deşeurilor, proiecte de mediu, IT, protecţia naturii, protecţia atmosferei,etc.

De asemenea au participat 4 funcţionari publici la cursul, finanţat de Fondul European de Dezvoltare Regională, “Managementul proiectelor” susţinut la Craiova-Regionala Sud Vest Oltenia

Propuneri pentru perioada următoare*:*

* + alocarea fondurilor pentru pregătirea personalului

- posibilitatea organizării concursurilor în vederea ocupării posturilor vacante.

**1.5.** **Organizarea şi participarea la campanii de informare şi de conştientizare a populaţiei în domeniul protecţiei mediului**

APM Vâlcea a desfaşurat numeroase acţiuni de informare/educare/conştientizare a publicului , în vederea îmbunătaţirii nivelului de cunoaştere a legislaţiei în domeniul protecţiei mediului precum şi pentru implicarea mediului social în programele de dezvoltare durabilă ale comunităţilor. Acţiunile realizate au avut ca tematică: importanţa evenimentelor din calendarul ecologic, gestionarea , colectarea selectivă şi reciclarea deşeurilor, calitatea factorilor de mediu, etc.

Acţiunile s-au desfaşurat cu ocazia unor evenimente din calendarul ecologic: Ziua Mediului, Ziua Internaţionala a Stratului de Ozon, Săptămâna Mobilitaţii Europene, Let’s Do It Romania, alte campanii.

Ca instrumente utilizate se pot enumera: seminarii, prezentarea de materiale informative, articole de presă, campanii în sprijinul cetăţenilor pentru soluţionarea cu operativitate a problemelor de mediu sesizate de cetăţeni Primăriilor, diseminarea de materiale informative, acţiuni de ecologizare a zonelor cu depuneri necontrolate de deşeuri, din care:

* Let’s Do It, Romania: campanie de igienizare a zonei Malul Alb – participanți, voluntari din cadrul APM Vâlcea, Instituției Prefectului, Consiliului Județean Vâlcea, Primăriei Râmnicului, GNM-Comisariatul Județean, Direcției Silvice Vâlcea și Inspectoratului Județean Vâlcea

- Săptămâna Mobilității Europene: plimbări cu biciclete, role etc. pe tronsonul de stradă Magazinul Cozia-Mall – participanți 200 de elevi – parteneri APM Vâlcea, Primăria Râmnicului și Inspectoratul Școlar Județean Vâlcea;

- Ziua Mondială a Mediului: prezentare de materiale video instructiv-educative, expoziție de desene şi obiecte din materiale reciclabile

- Luna Pădurii: plantarea a circa 200 de puieți la Fețeni cu participarea elevilor – organizatori APM Vâlcea, Direcția Silvică Vâlcea;

-lecție deschisă(prezentare materiale video de educare și conștientizare având ca temă “Ariile naturale protejate din județul Vâlcea-plantare puieți

- Ora Pământului: lecție deschisă -organizator APM Vâlcea; participare în parteneriat cu Primăria Municipiului Rm. Vâlcea la activitățile de conștientizare a publicului privind reducerea consumului de energie,

-Campanie conştientizare – Ziua mediului

-Campanie Info Natura

-Concurs Naţional “Eco Inventatorii”

- Universitatea Pitesti – secţia Vâlcea: prezentare “Importanţa ariilor protejate din judeţul Vâlcea”

- Acţiuni- Ziua Păsărilor, Ziua Soarelui

- Implementarea legislaţiei în domeniul chimicalelor in judeţ.

**Probleme întâmpinate:**

- Campaniile de informare şi conştientizare a populaţiei în domeniul protecţiei mediului sunt greu de organizat din motive financiare.

**Propuneri de îmbunătăţire:**

Propunerea pentru remedierea acestor probleme constă în colaborarea cu factorii decizionali ce presupune alocarea de fonduri pentru editarea şi publicarea de materiale informative pentru realizarea campanilor de conştientizare a populaţiei şi a agenţilor economici.

**1.6. Colaborarea cu Garda Naţională de Mediu – Comisariatul Judeţean Vâlcea**

Verificările comune efectuate la agenţii economici cu impact major asupra mediului, au urmărit, în principal, aplicarea Directivelor europene, prin:

- adoptarea politicii de prevenire a acccidentelor majore în care sunt implicate substanţe periculoase, refacerea /completarea acestora şi prezentarea măsurilor de prevenire şi intervenţie în caz de accidente cu substanţe periculoase;

- stadiul realizării măsurilor cuprinse în planurile de acţiune parte integrantă a autorizaţiilor integrate de mediu atât pentru cele fără perioada de tranziţie cât şi pentru cele cu perioada de tranziţie;

- verificarea amplasamentelor obiectivelor IPPC în vederea reactualizării autorizaţiilor fără perioada de tranziţie;

- reinventarierea obiectivelor care intră sub incidenta Directivelor IPPC, SEVESO II si COV-solvenţi.

În cursul perioadei analizate, au fost realizate în colaborare cu GNM – CJ Vâlcea, un număr de 12 verificări, astfel :

- verificări pe Directiva SEVESO II

- verificări pe Directiva IPPC

- verificări pe Directiva LCP

De asemenea au fost efectuate controale planificate, nou apărute şi la solicitare, în vederea emiterii şi verificării conformităţii actelor de reglementare, a respectării obligaţiilor de mediu asumate, a realizării investiţiilor de mediu planificate de către agenţii economici şi autorităţile administraţiei locale, prin finanţare cu fonduri PNDR şi fonduri proprii.

**1.7. Prestarea de servicii în activitatea de reglementare şi laborator şi realizarea de venituri**

În perioada analizată , valoarea tarifelor încasate de APM Vâlcea din activităţile de reglementare, biodiversitate şi laborator au fost încasate şi depuse la bugetul de stat tarife, acorduri de mediu şi prestări servicii laborator în sumă totală de 547712 lei din care 9512 lei aferente activităţii de laborator.

**1.8. Elaborarea şi implementarea Planului Local de Acţiune pentru Mediu- stadiul de realizare/ reactualizare PLAM**

Procesul de actualizare a PLAM-ului pentru jud. Vâlcea a început în noiembrie 2010. Procesul a fost finalizat în 2011 şi aprobată forma finală de către Consiliul Judeţean Vâlcea prin Hotărârea nr. 165/19.12.2011.

**1.9. Respectarea cadrului legal în procesul decizional**

Toate documentele au fost întocmite conform normelor şi regulamentelor eliberate de Ministerul Mediului şi Schimbărilor Climatice.

**1.10**. **Implementarea la nivel judeţean a planurilor şi programelor finanţate din bugetul de stat, fonduri comunitare, fonduri de la alte organisme internaţionale**

APM Vâlcea monitorizează semestrial stadiul realizării acţiunilor cuprinse în acest PLAM, întocmeşte un raport de monitorizare care se publică pe pagina web a agenţiei şi se transmite periodic la ANPM.

**Stadiul implementării Planului Local de Acţiune pentru Mediu (PLAM) Vâlcea:**

1.Poluarea apelor de suprafaţă şi a apelor subterane/Gestionarea eficientă a apei

Nr. proiecte 121/În curs de implementare 23/Realizate 9/Amânate 83/anulate 6

2. Gestionarea deşeurilor

Nr. proiecte 1/În curs de implementare 1

3. Poluarea atmosferei

Nr. proiecte 13/În curs de implementare 11/Realizate 1/Amânate 1

4. Poluarea şi degradarea soluluui

Nr. proiecte 2/In curs de implementare 2

5. Riscuri naturale şi riscuri tehnologice/Mărirea suprafeţelor împădurite cu rol de protecţie a localităţilor şi păstrarea unui echilibru între nr. de locuitori şi suprafaţa împadurită

Nr. proiecte 2/În curs de implementare 2

6. Administrarea ineficientă a calităţii şi integrităţii biodiversităţii la nivelul judeţului Vâlcea

Nr. proiecte 6/În curs de implementare 5/Realizate 1

7. Starea de sănătate a populaţiei

Nr. proiecte 2/În curs de implementare 2

8. Conştientizare şi educaţie ecologică

Nr. proiecte 5/În curs de implementare 1/Realizate 2/ Anulate 2

**Stadiul implementării Planului Judeţean de Gestionare Deşeuri-PJGD Vâlcea:**

**Gestionarea deşeurilor**

Nr. proiecte 1/În curs de implementare 1

Sistemul de Management Integrat al Deşeurilor Solide în judeţul Vâlcea (în curs de derulare)

**Stadiul implementarii Planului Integrat de Gestionare a Calităţii Aerului- PIGCA Vâlcea:**

APM Vâlcea monitorizeaza programul şi elaboreaza anual raportul aferent .

Obiectivele cuprinse în program sunt realizate în proporţie de 90% restul fiind în faza de replanificare realizare măsuri ( CET, USG, realizări de spaţii verzi -primarii).

**1.11. Implicarea agenţiei în procesul de educaţie a publicului în domeniul protecţiei mediului:**

Agenţia în procesul de educaţie a publicului în domeniul protecţiei mediului a desfăşurat următoarele activităţi după cum urmează:

- Organizare şi participarea la lecţii deschise de ecologie: Săptămâna Mobilității Europene( Grupul Școlar Sanitar Antim Ivireanul, Colegiul Național Cpt. Nicolae Pleșoianu, Școala Generală Nr. 10, Colegiul Național Economic, Școala Generală Nr. 9, Școala Generală din Buleta), Ziua Mondială a Mediului(elevii cls. a XI-a C de la Grupul Școlar Oltchim Rm. Vâlcea, elevii cls. a IV-a D si C si a VIII-a B de la Șc. cu cls. I-VIII Tache Ionescu Rm. Vâlcea, Ziua Păsărilor Migratoare(clasa a V-a A din cadrul Colegiului de Informatică Matei Basarab din Rm. Vâlcea), Luna Pădurii(Școala nr. 5 Rm. Vâlcea – elevii cls. a V-a), Ora Pământului(Colegiul Național de Informatică Matei Basarab, Școala Generală Tache Ionescu, Colegiul Național Mircea cel Bătrân, Liceul Tehnologic Cpt. Nicolae Pleșoianu, Școala nr. 10 Rm. Vâlcea), Ziua Mondială a Zonelor Umede(Sc. Nr. 5 Rm. Valcea, cls. a VII-a A)

- Derularea de parteneriate cu : Primăria Râmnicu Vâlcea, GNM-Comisariatul Județean, Direcția Silvică Vâlcea, Biblioteca Județeană Antim Ivireanul Vâlcea și Inspectoratul Județean Vâlcea, Universitatea Pitesti

- În cadrul activităţilor educative desfăşurate au fost distribuite pliante, afişe, fluturaşi.

- Organizarea de acţiuni specifice cu ocazia evenimentelor de mediu sau pe teme de protecţia mediului

Seminar realizat la APM Vâlcea „Implementarea legislației în domeniul chimicalelor în județul Vâlcea” – participanți: agenți economici interesați, reprezentanți ANPM, GNM-CJ Vâlcea, DSP Vâlcea, ITM Vâlcea, Televiziunea Vâlcea 1; masă rotundă, având ca temă Combaterea ambroziei în județul Vâlcea, cu participarea reprezentanților primăriilor Rm. Vâlcea, Ocnele Mari, Băile Olănești, Băile Govora, Călimănești, Băbeni, GNM-Comisariatul Județean Vâlcea, Direcției de Sănătate Publică Vâlcea, Direcției pentru Agricultură Vâlcea; participare la jurizarea Concursului Interjudeţean “Ecoinventatorii” – etapa a III-a, desfasurat la Grădiniţa cu program prelungit Nord 1 Rm. Valcea, organizatorul acestui concurs.

- Colaborare permanentă cu mass-media locală prin urmatoarele :

- Acţiuni de educare: 21

- Comunicate de presă:12

- Apariţii TV:2

- Interviuri radio – 2

- Campanii în sprijinul cetăţenilor – 6

**1.12. Gestionarea şi disponibilizarea informaţiei de mediu**

Cerinţele Directivei 2003/4/CE transpusă prin HG 878/2005 privind accesul publicului la informaţiile privind mediul au fost realizate prin transmiterea în termen a rapoartelor catre ANPM.

În anul 2013 au fost înregistrate la APM Vâlcea 18 solicitări de informaţii de mediu, astfel:

- o solicitare venită din reşedinţa de judeţ şi 17 solicitări venite din alte localităţi

- 4 solicitări primite de la persoane fizice şi 14 de la persoane juridice

- după numărul de solicitări pe domenii: o solicitare pe domeniul A şi 20 pe domeniul B

- după forma solicitării (număr): o solicitare pe suport de hârtie şi 56 solicitări pe suport electronic.

APM Vâlcea a soluţionat /gestionat toate informaţiile solicitate în termenele prevăzute de lege.

**1.13. Implementarea şi administrarea Sistemului Naţional Informaţional Integrat de mediu în cadrul agenţiei**

La nivelul APM Vâlcea s-a realizat implementarea şi administrarea Sistemului Naţional Informaţional Integrat de mediu .

Probleme întâmpinate: calculatoarele nu sunt performante.

Propuneri de îmbunătăţire: achiziţionarea unor calculatoare mai performante.

**CAPITOLUL II - OBIECTIVE SPECIFICE**

**DOMENIUL GESTIUNII DEŞEURILOR, SUBSTANŢE CHIMICE PERICULOASE, SOL ŞI SUBSOL**

**1.Obiectiv specific:**

Urmărirea realizării obiectivelor şi măsurilor stabilite prin legislatia specifica şi Tratatul de Aderare a României în UE, inclusiv prin planurile de gestionare a deşeurilor.

Realizare:

**1. Conform Planului de măsuri prioritare pentru anul 2013 ,măsurile restante de realizat în anul 2013 referitor la cerinţele impuse prin Directiva 1999/31/EC privind depozitarea deşeurilor** s-au realizat următoarele:

**CET Govora SA**

În vederea conformării cu prevederile planului de implementare a Directivei 1999/31/EC privind depozitarea deşeurilor, începând cu data de 31.12.2012 CET Govora trebuia să sisteze depunerea în formă lichidă a cenuşii. În prezent, societatea, în vederea conformării are în vedere:

* închiderea treptată a vechiului depozit, până în 2014
* consolidarea taluzurilor depozitului la cota +226,5md MN pentru creşterea stabilităţii depozitului ( cu respectarea metodei BAT de depozitare a cenuşii)
* realizarea unui nou depozit suprapus vechiului depozit.

**Uzinele Sodice Govora-Ciech Chemical Group**

* începând cu 01.01.2013 nu a mai primit în batalurile de slam nămol biologic, deci nu se mai face depozitare de deşeuri, ci o separare a suspensiilor din apele mineralizate, rezultate din procesul de fabricare al sodei calcinate.
* batalurile de slam se constituie ca iazuri de decantare, care reprezintă o tehnică de gestionare BAT pentru industria cloralcalilor. A fost revizuită în 09.12.2013 autorizaţia integrată de mediu nr. 68/12.09.2012

**2.Planul judeţean de Gestiune al Deşeurilor –jud. Vâlcea**

A. Monitorizare obiective PJGD 2013

1.Implementarea colectării selective şi valorificarea deşeurilor de ambalaje şi reciclarea acestora

- recuperare a cca. 60% din masa deşeurilor de ambalaje

2.Reciclarea şi recuperarea deşeurilor de ambalaje cu costuri mici

- reciclare a cca. 55%, recuperare a cca. 60% din masa totală a deşeurilor de ambalaje, din care: cca. 60% din masa deşeurilor de sticlă, cca. 22,5% din masa deşeurilor de plastic.

B. Măsuri implementare PJGD 2013

1.Reducerea poluării prin închiderea depozitelor neconforme

- închiderea etapizată a depozitelor neconforme de deşeuri existente: Calimăneşti şi Drăgăşani

Închiderea se va face în cadrul aplicaţiei de finanţare “ Sistemul de Management Integrat al Deşeurilor Solide în judeţul Vâlcea”.

2.Reducerea cantităţilor de deşeuri biodegradabile la depozitare

- reducere cu cca. 50% la depozitare (staţie compost Râureni, compostare biodegradabil în situri in zona rurală).

**2.Obiectiv specific:** Urmărirea implementării colectării separate a deşeurilor

Extinderea sistemului de colectare a deşeurilor menajere în mediul urban şi rural

- implementarea sistemului de colectare selectivă în Râmnicu Vâlcea şi Drăgăşani – coeficientul de colectare selectiva se apropie de ţinta naţională de 50% (colectare selectivă de la populaţie şi agenţi economici, urmată de sortare a deşeului menajer la staţia de sortare Urban şi Drăgăşani)

- cresterea coeficientului de colectare selectivă pentru mediul rural (în comunele limitrofe oraşelor) – coeficient de colectare selectivă cca. 20% (colectare prin staţiile de transfer arondate).

**3.Obiectiv specific:** Urmărirea proiectării şi implementării sistemelor integrate de gestionare a deşeurilor.

Sistemul de Management Integrat al Deşeurilor Solide în judeţul Vâlcea în curs de implementare.

**4.Obiectiv specific:** Asigurarea calităţii datelor colectate şi raportate

Au fost realizate bazele de date privind gestionarea ambalajelor şi deşeurilor de ambalaje, ancheta statistică anulă a deşeurilor, ancheta statistică pe VSU, baza de date pe uleiuri uzate, DEEE-uri, raportarea anuală pe baterii şi acumulatori uzaţi, rapoartele anuale pe incinerare, rapoarte trimestriale privind transportul deşeurilor periculoase, inventarul naţional de emisii de gaze cu efect de sera pe incinerare, staţii de epurare şi depozitare, raportarea lunară a deşeurilor, la termenele şi formatul solicitat.

**ÎN DOMENIUL BIODIVERSITATE**

**1.Obiectiv specific:** Elaborarea măsurilor minime de conservare pentru ariile naturale protejate de interes comunitar neatribuite în custodie.

Au fost elaborate măsurile minime de conservare pentru toate ariile naturale protejate de interes comunitar (şi naţional) neatribuite în custodie după cum urmează:

Rezervaţia naturală Pădurea Silea

Rezervaţia naturală Pădurea Tisa Mare -Lungeşti

Rezervaţia naturală Mlastina Mosoroasa

Rezervaţia naturală Piramidele din Valea Stăncioiului

Rezervaţia naturală Piramidele de la Slătioara

Rezervaţia naturală Ocnele Mari

Rezervaţia paleontologică Golesti

ROSCI0239 Tarnovul Mare-Latoriţa.

**2.Obiectiv specific:**Asigurarea custodiei pentru ariile naturale protejate

Arii naturale protejate de importanţă comunitară:

1. **ROSCI 0015 Buila Vânturariţa** cu o suprafaţa de 4490 ha , face parte din regiunea biogeografică alpină, cu un număr de 17 tipuri de habitate de interes comunitar, 5 specii de mamifere, 1 specie de amfibieni şi 3 specii de floră; se suprapune în totalitate peste suprafaţa Parcului Naţional Buila – Vânturariţa – Administraţia RNP în parteneriat cu Asociaţia Kogayon.
2. **ROSCI 0046 Cozia** cu o suprafaţa de 16720 ha, face parte din zona biogeografică alpină în care au fost inventariate 17 tipuri de habitate naturale, 6 specii de mamifere, 2 specii de amfibieni şi reptile, 3 specii de peşti de interes comunitar, 7 specii de nevertebrate şi 4 specii de floră; se suprapune în totalitate peste suprafaţa Parcului Naţional Cozia. - Administraţia RNP **ROSCI 0085 Frumoasa** cu o suprafaţă de 137.113 ha face parte din zona biogeografică alpină , în care au fost inventariate 4 specii de mamifere, 2 specii de amfibieni şi reptile, 3 specii de peşti de interes comunitar, 11 specii de nevertebrate şi 5 specii de floră. Este în administrarea Consiliului Judeţean Alba.
3. **ROSCI 0122 Munţii Făgăraş** face parte din zona biogeografică alpină, cu o suprafaţă de 198.512 ha în care au fost inventariate 23 tipuri de habitate naturale de interes comunitar, 6 specii de mamifere, 3 specii de amfibieni şi reptile, 4 specii de peşti, 13 specii de nevertebrate, 7 specii de plante. Este în administrarea Ocolului Silvic Răşinari RA.
4. **ROSCI 0128 Nordul Gorjului de Est**, face parte din regiunea biogeografică alpină cu o suprafaţă a sitului de 49.114 ha, este un sit interegional având ca regiuni administrative Judeţul Gorj cu 96% şi Judeţul Vâlcea cu 4%, au fost inventariate un număr de 25 de tipuri de habitate protejate la nivel european, un nr. de 11 specii de mamifere de interes comunitar, specii de amfibieni şi reptile în nr. de 2 specii, specii de peşti 2, nr. specii nevertebrate 2, nr. specii plante 3. Este în custodia SC Butterfly Effect SRL.
5. **ROSCI 0132 Oltul Mijlociu-Cibin-Hârtibaciu**, face parte din regiunea biogeografică alpină şi continentală, având o suprafaţă de 2.054 ha, sit interegional cu regiuni administrative în 2 judeţe Sibiu 89% şi Vâlcea 11%, sunt inventariate un nr. de 8 specii de peşti protejaţi la nivel european, 3 specii de nevertebrate.
6. **ROSCI 0188 Parâng**, face parte din regiunea biogeografică alpină, având o suprafaţă de 29.907 ha, sit interegional având regiuni administrative pe teritoriul a 3 judeţe Vâlcea 33%, Hunedoara 36% şi Gorj 31%, sunt inventariate un nr. de 19 habitate de interes comunitar, 3 specii de mamifere, 1 specie de amfibieni, 1 specie de peşti, 2 specii de nevertebrate, 1 specie de plante. Este în administraţia Fundaţiei Guard Forest.
7. **ROSCI 0239 Târnovu Mare-Latorita f**ace parte din regiunea biogeografică alpină, având o suprafaţă de 1304 ha, este cuprins în totalitate în Judeţul Vâlcea, sunt inventariate un nr. de 10 habitate de interes comunitar.
8. **ROSCI0296 Dealurile Drăgăşaniului** face parte din regiunea biogeografică continentală, având o suprafaţă de 7625,78 ha, sit localizat 90% în judeţul Vâlcea şi 10% în judeţul Olt. – administrate de APM Vâlcea.
9. **ROSCI0354 Platforma Cotmeana** face parte din regiunea biogeografică continentală, având o suprafaţă de 12529 ha, sit localizat 75% în judeţul Vâlcea şi 25% în judeţul Argeş.

S-au declarat la nivel naţional prin HG nr.1284/2007, Ariile de Protecţie Specială Avifaunistică ca parte integrantă a Reţelei Ecologice Europene Natura 2000, în Judeţul Vâlcea fiind declarate un nr. de 3 SPA , după cum urmează:

1. **ROSPA0025 Cozia-Buila-Vânturariţa**, având o suprafaţă de 21.769 ha, face parte din regiunea biogeografică alpină şi continentală, sunt inventariate un nr. de 16 specii de păsări protejate la nivel european.
2. **ROSPA0043 Frumoasa**, având o suprafaţă de 131.182 ha, face parte din regiunea biogeografică alpină, sunt inventariate un nr. de 11 specii de păsări protejate la nivel european. Este în administrarea Consiliului Judeţean Alba.

3. **ROSPA 0106 Valea Oltului Inferior**, având o suprafaţă de 54.074 ha, face parte din regiunea biogeografică continentală, sunt inventariate un nr. de 13 specii de păsări protejate la nivel european. Este în custodia S.C. Servicii şi Consultanţa SA Bucureşti.

Pentru ROSCI0296 Dealurile Drăgăşaniului (ce include rezervaţiile naturale Pădurea Tisa Mare şi Pădurea Silea) şi ROSCI0239 Târnovu Mare-Latoriţa nu au existat solicitări pentru atribuire în custodie, deşi şi APM Vâlcea a mediatizat în numeroase rânduri modalitatea de atribuire în custodie.A fost asigurată participarea unui reprezentant al instituţiei la sesiunile de atribuire în custodie.

**Propunere:**

Avand în vedere interesul scăzut pentru preluarea în custodie şi tendinţa de a renunţa la custodie (ex. ROSCI0239 Târnovul Mare-Latoriţa), propunem realizarea unor campanii de promovare a ariilor naturale protejate neatribuite în custodie, prin alocare de fonduri şi/sau materiale de promovare.

**3.Obiectiv specific:** Elaborarea de propuneri privind delimitarea ariilor naturale protejate de interes naţional, a caror limite nu sunt aprobate printr-un act normativ.

Lipsa de finanţare şi personal specializat pentru activităţi de delimitare în teren a ariilor protejate.

Proprietarii de terenuri din ariile naturale protejate şi din parcurile naturale trebuie să poată fi despăgubiţi întrucât nu-şi pot folosi proprietăţile, iar pe de altă parte trebuie ca investitorii care intenţionează să dezvolte activităţi economice în apropierea acestor zone să cunoască unde anume pot derula investiţiile fără să încalce legea.

**Propunere:**

Propunem finanţarea prin program naţional a activităţii de delimitare a ariilor naturale protejate.

**3.Obiectiv specific:** Realizarea bazelor de date specifice domeniului protecţia naturii şi corelarea acestora cu proiectele SINCRON si SIM.

Au fost realizate bazele de date privind autorizaţiile de achiziţie, recoltare floră/faună salbatică până la finele anului 2013, respectiv introducerea fişei de evidenţa a speciilor din gradina zoologică la Râmnicu Vâlcea.

**Probleme întâmpinate:**

Pe parcursul anului au fost disfuncţionalităţi privind aplicaţia SIM, care pe parcurs s-au remediat.

**ÎN DOMENIUL REGLEMENTĂRI**

**Reglementarea planurilor/programelor din punct de vedere al protecţiei mediului - Evaluare strategică de mediu (SEA)** se realizează în conformitate cu HG 1076/2004 privind stabilirea procedurii de realizare a evaluării de mediu pentru planuri şi programe, [Ordinului nr. 995/2006](http://www.mmediu.ro/legislatie/acte_normative/legislatie_orizontala/03sea.pdf) pentru aprobarea listei planurilor şi programelor care intră sub incidenţa HG 1076/2004, [Ordinului nr. 117/2006](http://www.mmediu.ro/legislatie/acte_normative/legislatie_orizontala/04sea.pdf) pentru aprobarea Manualului privind aplicarea procedurii de realizare a evaluării de mediu pentru planuri şi programe şi se finalizează prin emiterea avizului de mediu/deciziei etapei de încadrare.

În anul 2013, Agenţia pentru Protecţia Mediului Vâlcea a eliberat ***17 decizii etapa de încadrare*** pentru Planuri de Urbanism Zonal şi Plan de Urbanism Detaliu, elaborate în principal de titulari pentru schimbarea regimului juridic sau economic al terenului.

În baza Hotărârii Guvernului nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, APM Vâlcea a preluat solicitările depuse la ARPM Craiova şi aflate în diferite etape din procedură. S-au emis astfel ***3 avize de mediu***pentru proiecte de amenajamente silvice, solicitate de Ocolul Silvic Romani, Ocolul Silvic Călimăneşti, Ocolul Silvic Drăgăşani.

În procedura de emitere se află  **PUZ – Zona Centrală Rm.Vâlcea, judetul Vâlcea – titular Municipiul Rm.Vâlcea.**

Preluarea responsabilităţii pe directiva SEA s-a facut greoi, cu un personal care a preluat atribuţiile specifice, instruirea s-a facut numai prin studiul individual al legislaţiei specifice.

**Reglementarea proiectelor pe linie de protecţia mediului** se realizează în conformitate cu Directiva EIM 85/337/CEE, transpusă în legislaţia naţionala prin Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, Ordinul MMP nr. 135/2010 privind aprobarea Metodologiei de aplicare a evaluării impactului supra mediului pentru proiecte publice şi private, [Ordin nr. 863/2002](http://www.mmediu.ro/legislatie/acte_normative/legislatie_orizontala/ORD_863_2002.pdf) privind aprobarea ghidurilor metodologice aplicabile etapelor procedurii-cadru de evaluare a impactului asupra mediului.

Actul administrativ al autorităţii competente pentru protecţia mediului, este dupa caz, acordul de mediu, decizia etapei de încadrare, declaraţia autorităţii pentru protecţia mediului, avizul NATURA 2000.

**În anul 2013 Agenţia pentru protecţia Mediului Vâlcea a eliberat un număr de *2567 acte administrative pentru proiecte*. Dintre acestea, *191 reprezinta decizii etapa de încadrare, restul de 2376 clasari notificari,*** respectiv acte administrative eliberate pentru proiecte care nu se regăsesc în anexele 1 şi 2 din HG 445/2009 privind evaluarea impactului anumitor proiecte publice şi private asupra mediului.

Majoritatea proiectelor finalizate cu decizie etapa de încadrare se regăsesc în anexa 2 din HG 445/2009.

**Pentru proiecte care pot avea efecte semnificative asupra mediului şi este necesar parcurgerea procedurii în conformitate cu Ordinul M.M.P. nr.135/2010 privind aprobarea metodologiei de aplicare a evaluării impactului asupra mediului pentru proiecte publice şi private, APM Vâlcea a avut 4 solicitări de proiecte, a emis *4 acorduri de mediu şi o revizuire de acord de mediu :***

* Mărire capacitate instalaţie DOF etapa – implementare tehnologie obţinere DEHT”, amplasat în municipiul Râmnicu Vâlcea, strada Uzinei nr.1, judeţul Vâlcea, titular SC OLTCHIM SA
* Construire instalaţii de Polieteri – Amplasament Lindan şi Reamenajare grup social, SC Oltchim SA ”, amplasat în municipiul Râmnicu Vâlcea, strada Uzinei nr.1, judeţul Vâlcea, titular SC OLTCHIM SA
* Înfiinţare fermă porci la îngrăşare ”, amplasat în satul Frânceşti, judeţul Vâlcea, titular SC ATRION FARM SRL
* Prelungire B-dul Tineretului spre sud cu B-dul Dem Rădulescu, de la intersecţia cu strada Ostroveni până la DN 67”, amplasat în municipiul Râmnicu Vâlcea, sector Ostroveni, judeţul Vâlcea, titular Municipiul Rm. Vâlcea.

**Reglementarea activităţilor pe linie de protecţia mediului** se realizează în conformitate cu prevederile Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţei de mediu, cu modificările şi completările ulterioare, procedură care stabileşte condiţiile de solicitare, de emitere şi de revizuire a autorizaţiei de mediu.

**În anul 2013 Agenţia pentru Protecţia Mediului Vâlcea a eliberat un număr de *261 de autorizaţii de mediu, emise fără program pentru conformare*.**

Pentru autorizaţiile existente, ţinând cont de modificările apărute în desfaşurarea activităţilor autorizate, s-au emis un numar de ***21 de autorizaţii revizuite.***

**De asemeni au fost emise decizii pentru *transferul unui nr. de 26 autorizaţii de mediu şi un transfer de autorizaţie integrată de mediu*** pentru schimbarea titularului de activitate de la SC AMBIO BIOFIL SRL către noul titular SC IULIDAVA SRL.

|  |  |  |  |  |  |  |  |
| --- | --- | --- | --- | --- | --- | --- | --- |
| O parte din activităţile autorizate în conformitate cu prevederile Ordinului MMDD nr.1798/2007 intră sub incidenţa Directivelor Parlamentului European şi Consiliului European, după cum urmează :  1. Directiva 2003/105/CE pentru modificarea Directivei Consiliului 96/82/CE privind controlul asupra riscului de accidente majore care implică substanţe periculoase, transpusă în legislaţia naţională prin HG 804/2007 privind controlul asupra pericolelor de accident major în care sunt implicate substanţe periculoase - SEVESO II.  Reglementarea activităţilor care intră sub incidenţa prevederilor acestei directive este corelată cu acţiunile de control desfaşurate de Secretariatul de Risc la obiectivele autorizate.  La nivelul judeţului Vâlcea sunt autorizate şi verificate ***8 instalaţii SEVESO*, după cum urmează : SC OLTCHIM SA, SC GTS SPECIAL GAS SRL Ioneşti, SC CET GOVORA SA, SC CONPET SA Orleşti, UNITED ROMANIA PRODEXPORT SRL, SC LINDE GAZ SRL, SC TOPANEL PRODUCTION PANELS SRL, SC DENISSON ENERGY LPG SRL Ioneşti.**  APM Vâlcea a participat la inspecţiile efectuate conform programului stabilit la începutul anului, împreuna cu inspectori ai ISU Vâlcea şi G.N.M.C.J. Vâlcea.  *Lunar şi sinteza anuală* este întocmită de Secretariatul de risc al APM Vâlcea şi transmisă către ANPM-Secretariat de Risc.  2. Directiva 1999/13/CE a Consiliului privind reducerea emisiilor de compuşi organici volatili datorate utilizării solvenţilor organici în anumite activităţi şi instalaţii, transpusă în legislaţia naţională prin HG 699/2003 privind stabilirea unor măsuri pentru reducerea emisiilor de compuşi organici volatili datorate utilizării solvenţilor organici în anumite activităţi şi instalaţii, modificată şi completată cu HG 1902/2004, HG 1339/2006, Ordinul MMGA 859/2005.  În anii anteriori, pe raza judeţului Vâlcea sunt inventariate 10 societăţi comerciale care produc sau utilizează vopsele, lacuri, diluanţi, adezivi, cu prag de consum de solvenţi pe bază de compuşi organici volatili care se incadrează in Directivă.  Dacă în anii anteriori, în evidenţele APM Vâlcea figurau 18 asemenea societăţi, numărul acestora a scazut aproape la jumatate, fie datorită diminuării producţiei, fie datorită închiderii temporare sau definitive a instalaţiilor, din cauza lipsei de desfacere a produselor finite.  Activităţile celor 10 societăţi sunt autorizate pe linie de protecţie a mediului. Conform condiţiilor stabilite prin autorizaţia de mediu, titularul de actvitate are obligaţia monitorizării emisiilor de poluanţi, in special a emisiilor reziduale sau difuze de compuşi organici volatili în aerul înconjurător şi respectarea limitelor de emisie stabilite, în conformitate cu legislaţia în vigoare.  *Anual sau la solicitare* APM Vâlcea a transmis baza de date cuprinzând inventarul activităţilor şi date specifice ale acestora – către ANPM.    Reglementarea activităţilor pe linie de protecţia mediului şi care intră sub incidenţa Directivei 2008/1/CE privind prevenirea şi controlul integrat al poluării, Directiva 2010/75/UE a Parlamentului European şi a Consiliului privind emisiile industriale, transpuse în legislaţia naţională prin Legea nr.278/2013 privind emisiile industriale, OM 818/2003 pentru aprobarea Procedurii de emitere a autorizaţiei integrate de mediu .  **În anul 2013, la nivelul judeţului Vâlcea, s-au *emis 5 autorizaţii integrate de mediu*, după cum urmează :**   * Autorizaţia integrată de mediu nr.1/07.02.2013 emisă pentru SC AVICARVIL SRL - Ferma 2 Frânceşti * Autorizaţia integrată de mediu nr.23/16.10.2006 revizuită în data de 10.12.2013 emisă pentru SC AVICARVIL SRL - Ferma 1 Frânceşti * Autorizaţia integrată de mediu nr.22/16.10.2006 revizuită în data de 31.12.2013 emisă pentru SC AVICARVIL SRL – Ferma 3 Mihaeşti * Autorizaţia integrată de mediu nr.24/16.10.2006 revizuită în data de 01.03.2013 emisă pentru SC PORCELLINO GRASSO SRL   - Autorizaţia integrată de mediu nr.68/12.09.2012 revizuită în data de  09.12.2013 emisă pentru UZINELE SODICE GOVORA – CIECH  CHEMICAL GROUP S.A.  **Probleme întâmpinate:** |  |  |  |  |  |  |  |
| Serviciul Avize, Acorduri , Autorizaţii se confruntă cu greutăţi datorate numărului redus de consilieri care işi desfăşoară activitatea în acest serviciu – în prezent sunt numai 7 consilieri. Considerăm că numărul acestora este insuficient ţinând cont de numărul mare de solicitări şi de diversitatea acestora. Este necesar ca numărul consilierilor din acest serviciu sa fie suplimentat şi de asemeni trebuie să se ţină cont ca în mare parte problemele abordate privesc industria chimica – capitol la care este nevoie de oameni specializaţi în domeniu . |  |  |  |  |  |  |  |

**ÎN DOMENIUL MONITORIZARE ŞI LABORATOARE 2013**

**Serviciul Monitorizare şi Laboratoare are în coordonarea sa următoarele:**

1. Domeniul Evaluare Calitate Aer

2. Domeniul Sinteză şi Rapoarte

3. Domeniul  Zgomot

4. Domeniul Laboratoare

**Obiective specifice ale Serviciului Monitorizare și Laboratoare:**

Principalele atribuţii specifice ale domeniului *Evaluare Calitate Aer*, constau în:

- realizarea şi actualizarea inventarului de emisii de poluanţi atmosferici, la nivel judeţean, pe care îl transmite la ANPM pentru validare, în conformitate cu legislaţia în vigoare;

- elaborarea bazei de date care cuprinde informaţii privind tehnici şi măsuri de reducere a emisiilor în aer pentru SO2, NO2, COV, NH3, POPs şi metale grele;

- validarea datelor provenite din Reţeaua Naţională de Monitorizare a Calităţii Aerului la nivel judeţean şi transmiterea acestora la ANPM;

- evaluarea calității aerului, pe bază de măsurători, la nivel de judeţ;

*Domeniul Sinteză și Rapoarte* cuprinde, printre altele, următoarele atribuții specifice:

- elaborare Raport anual privind starea factorilor de mediu la nivel judeţean, pe care îl transmite Agenţiei Naţionale pentru Protecţia Mediului şi îl afişează pe pagina de web a instituţiei;

- realizare rapoarte sintetice, la nivel judeţean, privind calitatea factorilor de mediu, la cererea ANPM sau a altor instituţii şi organizaţii de la nivel naţional şi local;

- monitorizarea stadiului îndeplinirii angajamentelor în domeniul protecţiei mediului, la nivel judeţean, asumate prin planurile de implementare negociate cu Comisia Europeană în procesul de aderare la Uniunea Europeană şi întocmire periodică de rapoarte de evaluare pentru informarea Agenţiei Naţionale pentru Protecţia Mediului;

- elaborarea Planului de Dezvoltare Instituţională a agenţiei;

- monitorizarea situaţiilor de urgenţă produse pe raza administrativ-teritorială şi raportare către ANPM şi COSU – MMSC la termenele şi în formatele standard stabilite prin Ordinul MMP nr. 2579/2012 pentru aprobarea fluxului informaţional-decizional de avertizare-alarmare în cazul producerii unor situaţii de urgenţă generate de riscurile specifice MMSC;

- realizare şi transmitere către ANPM de alte materiale de sinteză şi/sau rapoarte solicitate de aceasta.

- raspunderea în termen la sesizările venite din judeţ şi la solicitările primite cu privire la transmiterea de date şi informaţii;

***Domeniul Laboratoare* cuprinde, printre altele, următoarele atribuţii specifice:**

- efectuare prelevări şi încercări în domeniile: calitatea aerului (inclusiv a precipitaţiilor atmosferice), radioactivitatea factorului de mediu aer, nivel de zgomot ambiant, ape uzate, deşeuri şi aplicarea măsurilor prevederilor din legislaţia specifică în cazul producerii unor evenimente deosebite;

- monitorizarea continuă a calităţii aerului şi a radioactivităţii mediului, precum și monitorizarea periodică a calităţii mediului afectat de gestionarea deşeurilor și a nivelului de zgomot ambiant, sub coordonarea Laboratoarelor Naționale de Referință de specialitate din cadrul ANPM;

- operare şi administrare a staţiilor automate din reţeaua de monitorizare a calităţii aerului şi a radioactivităţii mediului la nivel judeţean, în conformitate cu legislaţia în vigoare şi cu procedurile de operare standard la nivel național;

- asigurarea calității şi controlul calităţii datelor obţinute în procesul de monitorizare;

- asigurarea de prestări servicii de laborator pentru persoane fizice sau juridice (clienți externi) în domeniile sale de competenţă, fără a perturba activitatea desfășurată conform prevederilor și cerințelor legislative naționale și comunitare;

- asigurarea, cu aprobarea Laboratoarelor Naționale de Referință din cadrul DLNR-ANPM, de servicii de monitorizare, verificare echipamente şi analize de laborator celorlalte agenţii pentru protecţia mediului (clienți interni) care nu sunt dotate corespunzător;

- asigurarea desfăşurării programului standard şi special de prelevare, pregătire, măsurare a radioactivităţii factorilor de mediu;

- implementarea şi respectarea legislaţiei naţionale, armonizată cu prevederile şi cerinţele legislaţiei comunitare şi referenţialele în vigoare, în toate activităţile de prelevare/măsurare/încercare desfăşurate.

**Laboratorul fizico–chimic realizează expertizările chimice pentru factorii de mediu aer, apă şi zgomot.**

Activitățile specifice de laborator respectă cerinţele privitoare la asigurarea calităţii, prevăzute în SR ISO 17025/2005, dar datorită numărului redus de personal specializat şi a resurselor financiare, implementarea acestui sistem, prin acreditare, nu este realizată.

Laboratorul de mediu din cadrul APM Vâlcea are sarcini specifice privind:

1. **Monitorizarea calităţii aerului prin măsurători automate şi manuale**

***Măsurători automate - pentru monitorizare***

În perioada analizată s-a obţinut o captură de date conform tabelului de mai jos pentru măsurătorile automate valide. Datorită lipsei resurselor financiare pentru piesele de schimb necesare punerii în funcţiune a echipamentelor, respectiv a analizoarelor defecte captura de date nu a fost pentru toţi indicatorii analizaţi corespunzătoare.

|  |  |  |
| --- | --- | --- |
| **Cod staţie/ Tipul staţiei** | **Indicatori ce se determină** | **Captura de date valide**  **(%)** |
| **VL1**  Fond urban | SO2 | 31.62 |
| NO2 | 44.16 |
| CO | 44.61 |
| O3 | 44.42 |
| Banzen | 58.33 |
| PM10 nefelometric | 62.08 |
| PM10 gravimetric | 41.67 |
| PM2.5 gravimetric | 25 |
| **VL2**  Industrial | NO2 | 82.49 |
| O3 | 84.49 |
| Benzen | 78.11 |
| PM10 nefelometric | 51.58 |

Indicatorii monitorizaţi în Reţeaua Naţională de Monitorizare a Calităţii Aerului din judeţul Vâlcea sunt cei reglementaţi de Legea 104/2011 – privind calitatea aerului înconjurator care transpune Directiva 2008/50/CE - *privind calitatea aerului înconjurător şi un aer mai curat pentru Europa.*

Prin implementarea prevederilor Legii nr. 104/2011, APM Vâlcea a urmărit obţinerea de informaţii privind calitatea aerului înconjurător în scopul sprijinirii procesului de combatere a poluării aerului şi a consecințelor asupra celorlalți factori de mediu, precum şi pentru a monitoriza pe termen lung tendinţele şi îmbunătăţirile rezultate în urma măsurilor luate la nivel local pentru informarea publicului.

Caracteristicile de bază ale celor 2 staţii de monitorizare din judeţul Vâlcea sunt prezentate în tabelul de mai jos:

|  |  |  |  |
| --- | --- | --- | --- |
| **Amplasament** | **Cod staţie/ Tipul staţiei** | **Locaţie** | **Indicatori ce se determină** |
| Râmnicu Vâlcea (Grădina Zoologică) | **VL1**  Fond urban | staţie de fond urban –Str Ostroveni nr 109 | SO2, NOx, CO, O3, PM10 metoda automată (nefelometric) cât şi cea gravimetrică, PM 2.5 metoda gravimetrică, COV |
| Platforma industrială Râmnicu Vâlcea | **VL2**  Industrial | staţie de tip industrial - str. Uzinei nr.1 | SO2, NOx, CO, O3, PM10 metoda automată (nefelometric) , COV |

Corelarea nivelului poluanţilor cu sursele de poluare, se realizează pe baza datelor meteorologice obţinute în staţiile prevăzute cu senzori meteorologici pentru direcţia şi viteza vântului, temperatură, presiune, umiditate, precipitaţii şi intensitatea radiaţiei solare.

***Măsuratori manuale - pentru monitorizare***

Măsuratorile manuale au vizat determinarea pulberilor PM10 si PM 2.5 prin metoda gravimetrică de la staţia VL1 conform Legii nr. 104/2011. De asemenea, calitatea factorului de mediu aer s-a realizat şi prin activitatea de determinare a calităţii precipitaţiilor.

În perioada Ianuarie – Decembrie 2013, s-au efectuat un număr de determinări din care:

* 1610 determinări pentru monitorizare;
* 2 determinări pentru terţi (contracost)

Sinteza datelor automate şi manuale relevă urmatoarele:

* + Nu s-a înregistrat nicio depăşire a pragului de informare/alertă pentru indicatorii monitorizaţi în cadrul RNMCA, conform Legii nr. 104/2011;
  + S-a monitorizat şi elaborat raportul privind realizarea măsurilor din Programul Integrat de Gestionare a Calităţii Aerului perioda 2008 -2013.

1. ***Măsurători de zgomot***

În perioada analizată s-au efectuat un număr de 103 măsurători de zgomot, din care 47 pentru monitorizare şi 56 contracost.

1. ***Monitorizarea radioactivităţii mediului***

În perioada analizată au fost realizate un număr de 8780 măsuratori automate de doză gamma absorbită.

Toate măsuratorile au relevat încadrarea în fondul natural de radiaţii.

***d) Alte măsuratori – ape uzate şi expertize***

Indicatorii de calitate a **“apelor uzate”** evacuate de agenţi economici, în apele de suprafaţă sau canalizare, s-au raportat la prevederile ***HG 352/2005 - privind modificarea şi completarea HG 188/ 2002*** – pentru aprobarea unor norme privind condiţiile de descărcare în mediul acvatic a apelor uzate, prin analize impuse prin autorizaţiile de mediu.

În perioada Ianuarie – Decembrie 2013, s-au analizat, contracost, un număr de 11 indicatori la solicitarea agenţilor economici din judeţul Vâlcea şi s-au determinat 1835 indicatori de calitate pentru monitorizarea apelor uzate. De asemenea, s-au efectuat 1138 indicatori din foraje şi ape de suprafată, din care s-au analizat, contracost, 40 indicatori la solicitarea agenţilor economici.

Veniturile obţinute din analizele efectuate pentru agenţii economici în perioada Ianuarie – Decembrie 2013 au fost de 9512 lei.

***e) Activităţi specifice Domeniului Sinteză şi Rapoarte***

- În vederea informării publicului privind starea mediului la nivelul judeţului Vâlcea, rapoartele lunare precum şi raportul anual au fost publicate pe site–ul APM Vâlcea;

- Elaborare Buletin pentru informarea publicului cu privire la calitatea aerului, întocmit zilnic în urma validării datelor obţinute de la staţiile automate şi stabilirii indicilor generali de calitate a aerului;

- Raport lunar privind starea mediului;

- Raport lunar al operatorului local pentru gestionarea datelor, raportarea datelor de calitate a aerului şi informarea publicului;

- Raport lunar al operatorului local pentru echipamente de monitorizare;

- Raport lunar al operatorului local pentru activitatea analize de laborator;

- Fişa judeţului şi sinteza lunară transmise către ANPM;

- Verificarea şi interpretarea datelor, transmise de ANPM, privind emisiile de poluanţi proveniţi din transporturi pentru anii 2011 şi 2012, realizate cu aplicatia COPERT 4 la nivel naţional.

- Se urmăreşte zilnic prognoza privind dispersia poluanţilor în atmosferă disponibile pe site-ul <http://www.romair.eu> şi se compară rezultatele modelului cu măsurătorile de calitate a aerului de la staţiile de monitorizare din judeţ.

**-** S-a urmărit diseminarea informațiilor referitoare la proiectul ROMAIR, privind implementarea unui sistem de modelare şi prognoză a calităţii aerului în România.

- S-au respectat prevederile Ordinului MMP Nr. 2579/09.07.2012, pentru aprobarea fluxului informaţional - decizional de avertizare - alarmare în cazul producerii unor situaţii de urgenţă generate de riscurile specifice Ministerului Mediului şi Schimbărilor Climatice.

Au fost gestionate conform procedurilor un număr de 12 evenimente de acest gen, cele mai importante fiind:

- în data de 04 noiembrie 2013 – conducta spartă – deversare cca. 200 l ţiţei şi apă sărată pe sol - OMV Petrom S.A. Parc Babeniş

- în data de 06 martie 2013 - deversare ape reziduale de pe platforma industrială în râul Olt- Camera de amestec a S.C. OLTCHIM S.A.

**IN DOMENIUL CALITĂŢII AERULUI**

**1. Directiva Consiliului nr. 94/63/CE privind controlul emisiilor de compuşi organici volatili (COV) rezultaţi din depozitarea carburanţilor şi din distribuţia acestora de la terminale la staţiile de distribuţie a carburanţilor (implementată prin HG 568/2001, republicată in 2007)**

S-a urmărit respectarea conformării instalaţiilor cu prevederile **Directivei 94/63/CE** privind controlul emisiilor de compuşi organici volatili (COV) rezultaţi din depozitarea carburanţilor şi din distribuţia acestora de la terminale la staţiile de distribuţie a carburanţilor.

În judeţul Vâlcea în cursul anului 2012, toate cele 60 de instalaţii aflate în funcţiune şi sub incidenţa HG 568/2001 republicată, au fost conforme cu prevederile Directivei (nu s-au inregistrat neconformităţi). În aceasta perioadă, operatorii economici cărora le-au expirat Certificatele de Inspecţie Tehnică COV, au fost notificaţi în vederea reactualizării acestora. A fost reactualizată permanent baza de date referitoare la HG nr. 568/2001, republicată şi transmise apoi datele la ANPM.

**2.** **Directiva 2003/87/CE, de stabilire a unui sistem de comercializare a cotelor de emisie de gaze cu efect de sera in cadrul Comunitatii si de modificare a Directivei 96/61/CE a Consiliului**

Operatorii din judeţul Vâlcea cu activităţi ce intră sub incidenţa Directivei 2003/87/CE (EU-ETS) cu modificările şi completările ulterioare privind stabilirea schemei de comercializare a emisiilor de gaze cu efect de seră, au solicitat şi obţinut autorizaţii privind emisiile de gaze cu efect de seră (CO2) pentru perioada 2013-2020. Pentru cei trei operatori prin Planul Naţional de Alocare (NPA) vor fi alocate certificate de emisii de gaze cu efect de seră ( un certificat de emisii GES este echivalent cu 1 tonă CO2 emis in atmosferă).

Monitorizarea, metodologia şi frecvenţa de monitorizare se realizează de către operatori cu respectarea Planului de monitorizare si raportare a emisiilor de gaze cu efect de seră aprobat de autoritatea publică centrală pentru protecţia mediului - MMSC. Raportul de monitorizare GES se întocmeşte de operatori, cu respectarea cerinţelor Regulamentului (UE) nr. 601/2012 privind monitorizarea şi raportarea emisiilor de gaze cu efect de seră în conformitate cu Directiva 2003/87/CE a Parlamentului European şi a Consiliului cu modificările şi completările ulterioare.

Operatorii din judeţul Vâlcea aflaţi sub incidenţa Directivei GES au depus la autoritatea publică centrală pentru protecţia mediului:

• raporturile de monitorizare privind emisiile de gaze cu efect de seră pentru anul 2012, după ce acestea au fost verificate de către verificatori acreditaţi;

• propunerile de Planuri de măsuri privind monitorizarea şi raportarea emisiilor de gaze cu efect de seră, pentru anul 2013.

În anul 2013, s-au colectat de la operatorii din judeţul Vâlcea şi transmis apoi către MMSC, datele necesare realizării Inventarului Naţional al Emisiilor de Gaze cu Efect de Seră 2014- Sector Procese industriale, pentru perioada 1989-2012.

***Dificultăţi întâmpinate***

Lipsa surselor financiare pentru:

* reactivi chimici, materiale referinţă, verificare metrologică, etalonarea echipamentelor din laborator (balanţe analitice, sonometru etc), consumabile de laborator, mentenanţă şi revizie tehnică;
* funcţionarea in condiţii optime a staţiilor de calitate aer ( lipsa pieselor de schimb pentru analizoare, pompe) ;
* asigurarea fondurilor pentru service şi revizia tehnică a echipamentelor:
* repararea sonometrului (1800 reparaţie + 300 diagnosticare) Euro fără TVA
* repararea echipamentului pentru determinarea emisiilor din gazele de ardere.

Activitatea de laborator respectă cerinţele privitoare la asigurarea calităţii precizate în SR ISO 17025/2005 dar din lipsa resurselor financiare şi a numărului de personal specializat, implementarea acestui sistem nu s-a putut finaliza.

***Propuneri/observaţii pentru perioada urmatoare:***

* alocarea resurselor financiare pentru mentenanţă, revizie tehnică, achiziţie reactivi chimici, consumabile şi pentru funcţionarea în condiţii optime a staţiilor de monitorizare a calităţii aerului.

**ÎN DOMENIUL PROGRAMELOR DE MEDIU**

**1. Programul „CASA VERDE” – persoane fizice**

Prin Ordinul Ministrului Mediului şi Pădurilor nr. 1274 din 20 aprilie 2011, a fost aprobat Ghidul de finanţare al Programului privind instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire, denumit Programul „Casa Verde”. Au fost derulate doua sesiuni pana în acest moment.

Pentru sesiunea 2010, în perioada 01.01-31.07.2010 APM Vâlcea a înregistrat 430 cereri de finanţare din care au fost aprobate de AFM 394. Pentru judeţul Vâlcea au fost alocate, inclusiv prin redistribuire , suma de aproximativ 2500000 lei.

Pentru sesiunea 2011, în perioada 01-06.06.2011 s-au înregistrat 676 cereri de finanţare, dintre care au intrat la evaluare până în acest moment 298, dintre acestea au fost aprobate 275.

Programul de finanţare CASA VERDE este blocat în acest moment din cauza lipsei de fonduri. În toată perioada, s-a răspuns solicitărilor cetăţenilor privind informaţii legate de Program.

**Angajarea personalului, conform Planului de Dezvoltare Instituţională a agenţiei**

În prezent, APM Vâlcea funcţionează conform Structurii Organizatorice aprobată prin Decizia Preşedintelui A.N.P.M., cu un număr de 35 de posturi din care:

- 33 posturi pentru funcţionari publici şi

- 1 post pentru personal contractual.

Instituţia dispune de un numar de 1 post vacant funcţionar public –şef serviciu.

*Greutăţi întâmpinate:*

* Imposibilitatea organizarii concursurilor în vederea ocupării posturilor vacante.